0600.xml
لوارلائی کے علاقہ میں آرمی ایوی ایشن کا تربیتی طیارہ گر کر تباہ ، 2 پائلٹ شدید زخمی
کوئٹہ۔20ستمبر(اے پی پی) بلوچستان کے علاقہ لورالائی میں آرمی ایوی ایشن کا تربیتی طیارہ پرواز کے دوران گر کر تباہ ہوگیا جس کے نتیجہ میں طیارے میں سوار2پائلٹ زخمی ہوگئے۔ آئی ایس پی آر کے ترجمان کے مطابق ہفتہ کو آرمی ایوی ایشن کا تربیتی مشاق طیارہ بلوچستان کے علاقہ لورالائی کے قریب تربیتی پرواز کے دوران گر کر تباہ ہوگیا جس کے نتیجے میں طیارے میں سوار کیپٹن حسین اور کیپٹن عمر شدید زخمی ہوگئے واقعہ کی اطلاع ملتے ہی مقامی انتظامیہ اورسیکورٹی اہلکاروں کی بھاری نفری نے موقع پر پہنچ کر امدادی کارروائیاں شروع کر دیں، زخمیوں کو فوری طور پر ابتدائی طبی امداد کے بعد کمبائنڈ ملٹری ہسپتال کوئٹہ منتقل کر دیا گیا۔
APP
20.09.14
0600p.xml
زیارت :فوج کا مشاق طیارہ گر کر تباہ ،دوپائلٹ شدید زخمی
زیارت(نمائندہ ایکسریس )پاک فوج کا مشاق طیارہ گر کر تباہ ہو گیا ۔دوپائلٹ شدید زخمی ہو گئے ۔پاک فوج کا مشاق طیارہ تربیتی پرواز پر تھا کہ زیارت کے علاقے س سن منہ میں تکینی خرابی کے باعث گر کر تباہ ہو گیا جس کے نتیجے میں کیپٹین عمر اور کیپٹین حسنین محمود شدید زخمی ہو گئے جنہیں مقامی لوگوں نے اپنی مدد آپ کے تحت ڈی ایچ کیو ہسپتال زیارت پہنچایا جہاں طبی امداد کے بعد بذریعہ ہیلی کاپٹر سی ایم ایچ کوئٹہ منتقل کر دیا گیا ۔اطلاع ملتے ہی اعلی حکام پہنچ گئے ۔زخمیوں کی عیادت کی اور جائے وقوعہ کا بھی معائنہ کیا ۔
express
21.09.14